Tehrondagi teraktlar, Samarqand va Orolbo‘yiga safar qiladigan BMT rahbari, Rossiyadan O‘zbekistonga o‘tkazilgan 570 mln dollar va kunning boshqa muhim xabarlari

7-iyunning e’tiborga molik yangiliklari — “Daryo”ning kechki dayjestida.

1. Tehrondagi ikki terakt. Asosiy ma’lumotlar. “O‘zbekiston ushbu qabih terrorchilik xurujlarini keskin qoralaydi”. Shavkat Mirziyoyev Eronga hamdardlik bildirdi.
2. BMT bosh kotibi O‘zbekistonga va Markaziy Osiyoning boshqa mamlakatlariga tashrif buyuradi. Antoniu Gutterish Qoraqalpog‘istonga borib, Orolbo‘yi mintaqasini ko‘zdan kechiradi.
3. Rossiyadan O‘zbekistonga pul o‘tkazmalari hajmi 50 foizga ortdi. 2016-yilning birinchi choragida pul o‘tkazmalari hajmi 378 million dollar, 2015-yilda esa 466 million dollarni tashkil etgan edi.
4. Fotolavha: Sergeli tumanida qurilayotgan ko‘p qavatli uylar. Qurilishi belgilangan 500 ta ko‘p qavatli uydan 66 tasi Mustaqillikning 26 yilligi oldidan foydalanishga topshiriladi.
5. Turkmanistonda bepul suv, gaz va elektr toki bekor qilindi. Norasmiy ma’lumotlarga ko‘ra, Turkmanistonda ishsizlik 60 foizni tashkil etadi.